open-index/open-wikipedia-markdown huggingface dataset:
Հայաստանը Եվրատեսիլ 2020 երգի մրցույթում

Հայաստանը կմասնակցի Եվրատեսիլ 2020 երգի մրցույթին։ Հայաստանի հեռարձակող Հանրային հեռուստաընկերությունը (AMPTV) կկազմակերպի ազգային եզրափակիչ` Նիդերլանդների Ռոտերդամ քաղաքում կայանալիք 64-րդ մրցույթի հայաստանյան ընտրությունը կայացնելու համար։

## Նախքան Եվրատեսիլը
### Դեպի Եվրատեսիլ
Դեպի Եվրատեսիլը Եվրատեսիլ երգի մրցույթում Հայաստանը ներկայացնող արտիստին ընտրելու համար Հայաստանի Հանրային Հեռուստաընկերություն կողմից կազմակերպված ազգային եզրափակիչն է։ Դեպի Եվրատեսիլ մրցույթում հաղթող արտիստը իր ներկայացրած երգով կներկայացնի Հայաստանը Եվրատեսիլ 2020 երգի մրցույթում։

#### Դեպի Եվրատեսիլ 2020
Արտիստները կարողացան իրենց հայտերը հեռարձակողին ներկայացնել 2019 թվականի նոյեմբերի 5-ից մինչև 2019-ի դեկտեմբերի 31-ը։ AMPTV- ին ներկայացված բոլոր 53 երգերից ժյուրիի հանձնաժողովը մրցույթի համար ընտրեց 12 երգ, ընտրված հայտերը ներկայացվեցին 2020 թվականի հունվարի 28-ին։ Ընտրող ժյուրիի կազմում էին Նաիրա Գուրջինյանը, Անիտա Հախվերդյանը, Լիլիա Նիկոյանը, Ռուբեն Բաբայանը, Վարդան Հակոբյանը, Տիգրան Դանիելյանը, Դավիթ Ծերունյանը, Կարեն Թաթարյանը և Անուշ Տեր-Ղուկասյանը։ Ընտրված երգերը հրապարկվեցին 2020 թվականի փետրվարի 5-ին։

#### Եզրափակիչ
Եզրափակիչը տեղի կունենա 2020 թվականի փետրվարի 15-ին։ 12 երգեր կմրցեն հաղթողի համար, որը որոշվում է ժյուրիի և հեռուստադիտողի միասնական քվեարկության արդյունքում։

## Ծանոթագրություններ
8 (երգ, Բիլլի Այլիշ)

**«8»**, ամերիկացի երգչուհի Բիլլի Այլիշի ձայնագրած երգը, իր When We All Fall Asleep, Where Do We Go? դեբյուտային ստուդիական ալբոմից։ Այն գրվել է Այլիշի և նրա եղբայր Ֆինիս Օ'Քոնելի կողմից, ով նաև երգի պրոդյուսերն է։ Սա ալբոմի միակ երգն է, որտեղ Այլիշը ուկուլելե է նվագում։

## Պատմություն
2019 թվականին Apple Music-ի Beats 1 շոուի ժամանակ, Զեյն Լոուի հետ հարցազրույցում Բիլլին խոսել է «8» երգի մասին։ Բիլլիի խոսքերով, նա այս երգը գրել է իրեն հարազատ մարդու տեսանկյունից, ում նա ցավեցրել է։ Այդ մարդու շնորհիվ երգի յուրաքանչյուր բառ նրան է ուղղված։ Այդ պատճառով երգի ամբողջ ընթացքում նա մտնում է այն մարդու դրության մեջ, ում ցավեցրել է։

## Ստեղծագործական խումբ
When We All Fall Asleep, Where Do We Go?:

* Քեյսի Կուայո՝ միքսինգի օգնական, ստուդիայի աշխատակից
* Ջոն Գրինհեմ՝ մաստերինգ, ստուդիայի աշխատակից
* Ռոբ Կինելսկի՝ միքսինգ, ստուդիայի աշխատակից
* Բիլլի Այլիշ Օ'Քոնել՝ վոկալ, կոմպոզիցիա, տեքստ
* Ֆինիս Օ'Քոնել՝ պրոդյուսեր, կոմպոզիցիա, տեքստ

## Չարթեր

## Հավաստագրումներ

## Թողարկման պատմություն

## Ծանոթագրություններ



Կատեգորիա:2019 երգեր
Կատեգորիա:Բիլլի Այլիշի գրած երգեր
Կատեգորիա:Բիլլի Այլիշի երգեր
Կատեգորիա:Ֆինիս Օ'Քոնելի գրած երգեր
Կատեգորիա:Ֆինիս Օ'Քոնելի պրոդյուսերավորած երգեր
ԽՍՀՄ ժողովրդական նկարիչ

**ԽՍՀՄ ժողովրդական նկարիչ** (), ԽՍՀՄ պատվավոր կոչում, որը հաստատվել է 1943 թվականի հուլիսի 16-ին, ԽՍՀՄ գերագույն խորհրդի նախագահության կողմից` «խորհրդային կերպարվեստի ամենանշանավոր գործիչների համար, որոնք հատուկ վաստակ ունեն գեղանկարչության, քանդակագործության, գրաֆիկայի, դեկորատիվ և կիրառական արվեստի զարգացման գործում»։ Շնորհվել է ԽՍՀՄ գերագույն խորհրդի նախագահության կողմից։

## Կոչման նկարագրություն
# «ԽՍՀՄ ժողովրդական նկարիչ» պատվավոր կոչումը շնորհվում է խորհրդային արվեստի առավել նշանավոր գործիչներին, որոնք հատուկ վաստակ ունեն գեղանկարչության, քանդակագործության, գրաֆիկայի, մոնումենտալ, դեկորատիվ-կիրառական, թատերական, կինոդեկորատիվ արվեստի, երիտասարդ նկարիչների կրթության հարցերում։ 
# «ԽՍՀՄ ժողովրդական նկարիչ» պատվավոր կոչումը շնորհում է ԽՍՀՄ մշակույթի նախարարությունը, ԽՍՀՄ կինոմատոգրաֆիայի պետական կոմիտեն, ԽՍՀՄ նկարիչների միությունը, ԽՍՀՄ կինեմատոգրաֆիստների միությունը։ 
# «ԽՍՀՄ ժողովրդական նկարիչ» պատվավոր կոչմամբ պարգևատրված անձանց շնորհվում է ԽՍՀՄ գերագույն խորհրդի նախագահության պատվոգիր, կրծքանշան և դրա հավաստագիր։  
# «ԽՍՀՄ ժողովրդական նկարիչ» կրծքանշանը կախվում է կրծքավանդակի աջ կողմում, և եթե այն կրող անձն ունի ԽՍՀՄ շքանշաններ, դրանք կախվում են այս կրծքանշանի տակ։

## Կրծքանշանի նկարագրություն
«ԽՍՀՄ ժողովրդական նկարիչ» կրծքանշանը պատրաստված է ոսկեզօծ ոսկեպղնձից, քառանկյունաձև է` զարդատախտակի տեսքով, 22.5 x 23.5 մմ չափերով։ Կրծքանշանի կենտրոնական մասում տեղադրված է «ԽՍՀՄ ժողովրդական նկարիչ» գրությունը, դրա տակ` մանգաղի և մուրճի ռելիեֆի պատկերը։ Նշանը երիզապատված չէ։ Բոլոր պատկերները և գրությունները ուռուցիկ են։ Կրծքանշանը ունկի և օղակի օգնությամբ միանում է 18 x 21 մմ չափերով ոսկեզօծ ուղղանկյուն բռնակին։ Բռնակի հիմքում դրված է դափնու ճյուղերի պատկեր։ 
Վերին հատվածը ծածկված է մուարե ժապավենով։ Մեդալի հետևի մասում կա քորոց` նշանը հագուստիին ամրացնելու համար։

## Պատվավոր կոչման պատմություն
1943 թվականի հուլիսի 26-ին «ԽՍՀՄ ժողովրդական նկարիչ» պատվավոր կոչման առաջինն արժանացել են չորս հոգի` գեղանկարիչներ Ալեքսանդր Գերասիմովը և Բորիս Իոգանսոնը, քանդակագործներ Սերգեյ Մերկուրովը և Վերա Մուխինան։

«ԽՍՀՄ ժողովրդական նկարիչ» պատվավոր շքանշանի վերջին շքանշանակիրն էր Ռեպինի անվան գեղարվեստի, ճարտարապետության և քանդակագործության ինստիտուտի պրոֆեսոր Պյոտր Ֆոմինը, որը կոչմանն արժանացել է 1991 թվականի դեկտեմբերի 20-ին, խորհրդային արվեստի զարգացման գործում մեծ վաստակի համար։

Պատվավոր կոչումը շնորհվել է ընդհանուր առմամբ 159 մարդու։

## Ծանոթագրություններ

## Գրականություն
* 

Կատեգորիա:ԽՍՀՄ ժողովրդական նկարիչներ
Կատեգորիա:ԽՍՀՄ պատվավոր կոչումներ
Կատեգորիա:Պարգևներ այբբենական կարգով
Գրեթե անհավանական պատմություն

**Գրեթե անհավանական պատմություն**, ռեժիսոր Էլբերտ Տուգանովի խորհրդային տիկնիկային մուլտֆիլմը, որը նկարահանվել է «Տալլինֆիլմ» ստուդիայում, 1962 թվականին։

## Սյուժե
«Ռոբի և Կ» կահույքի ընկերությունում գործադուլ է սկսվել։ Բարկացած տերը որոշում է ինքը փոխարինել արհեստավորներին, սակայն դա նրան չի հաջողվում։ Տերը հուսահատված փորձում է ելք գտնել ստեղծված իրավիճակից։ Նա թերթի վրա նշում է տեսնում, ինչը նրան միտք է տալիս։ Ծեր Ռոբին ծանրոց է ընդունում։ Տուփի մեջ կապիկներ են։ Եվ ահա կապիկներն աշխատացնում են մեքենաները։ Չնայած նրան, որ բազմոցները, որոնք իջեցվում են կոնվեյերից, այդքան էլ նման չեն կահույքի, տիրոջ կարծիքով, դա ավելի լավ է, քան ոչինչ։ Իսկ միգուցե դա անգամ ավելի հարմար է, հնարավոր է, որ այդպիսի կահույքը կգրավի գնորդների ուշադրությունը։ Ծեր Ռոբին գոհ է, գործը ծաղկում է։ Բայց մի օր, փորձելով աշխատանքի վերադարձնել փախուստի դիմած կապիկներին, Ռոբին ընկնում է կոնվեյերի մեջ, որը միացրել էր կապիկներից մեկը։ Եվ ուրախությամբ կապիկները տիրոջը գցում են բազմոցի մեջ, նրա վրա փակցնում մեխանիկական ստուգման նշան, որից հետո նետում են պատրաստի արտադրանքի մեջ։

## Հեղինակներ
* Ռեժիսոր` Էլբերտ Տուգանով 
* Սցենարիստ` Խ. Տոմմապոեգ 
* Օպերատոր` Հեյնո Պարս 
* Նկարիչ` Գեորգի Շչուկին 
* Անիմատորներ` Կալյու Կուրեպիլդ, Պեետեր Կյուննապու 
* Կոմպոզիտոր` Խարրի Տինուրի 
* Հնչյունային ռեժիսոր` Կադի Վիհալեմ 
* Տնօրեն` Անտս Լոոման 
* Տիկնիկներ և դեկորները պատրաստել են` Գեորգի Շչուկին, Վիկտոր Կալբուս, Եվգենիա Լևոլ, Ռայվո Լայդրե
* Խմբագիր` Սիլվիա Կիյկ

## Քննադատություն

## Ծանոթագրություններ

## Գրականություն
*  
* Асенин С.В. «Пространство мультфильма. Размышления об искусстве мультипликации и путях его развития в Эстонии» - Таллин, «Perioodika», 1986.
* Асенин С.В. «Волшебники экрана», «Искусство», 1974, 288 стр. тираж 10000 экз.

## Արտաքին հղումներ
* 
* 
* http://www.efis.ee/en/film-categotries/movies/id/5388/crew

Կատեգորիա:Մուլտֆիլմեր կապիկների մասին
Սպիտակաձյունիկը (մուլտֆիլմ, 1933)

**Սպիտակաձյունիկը** ( կամ ), մուլտֆիլմ «Բետի Բուպ» շարքից, որը նկարահանվել է 1933 թվականին։ Դեյվ Ֆլեյշերը համարվում է մուլտֆիլմի ռեժիսորը, սակայն ամբողջ անիմացիան իրականացրել է Ռոլանդ Կրենդելը։ Կրենդելը հնարավորություն է ստացել աշխատել «Սպիտակաձյունիկը» մուլտֆիլմի վրա` որպես պարգև ստուդիայի հանդեպ հավատարմությանը, իսկ ստացված ֆիլմը համարվում է նրա գլուխգործոցը և ամերկյան անիմացիայի ոսկեդարի կարևոր փուլ։ Անիմատորին վեց ամիս է պետք եղել ֆիլմն ստեղծելու համար։

## Սյուժե
Կէբ Կէլոուէին հիշեցնող կախարդական հայելին Բետի Բուպին կոչում է «ամենագեղեցիկը աշխարհում», ինչով չափազանց շատ բարկացնում է թագուհուն (որը նման է նավաստի Պոպայի ընկերուհուն` Օլիվ Օյլին)։ Թագուհին հրամայում է Բամբո և Կոկո պահակներին կտրել Բետիի գլուխը։ Արցունքները աչքերին նրանք կապում են աղջկան ծառին և պատրաստվում են նրան սպանել, բայց խղճում են աղջկան և թաղում են կոճղն ու կացինը հողի տակ։ Բետի Բուպը կարողանում է փախչել, բայց նա ընկնում է սառած գետը և հայտնվում է սառցե փոսում, որը դիպչում է բլուրի վրա գտնվող յոթ թզուկների տան լանջին։ Նրանք որոշում են սառած Բետիին տանել կախարդական քարանձավ։ Այդ ժամանակ Կոկոն և Բիմբոն պատահականորեն ընկնում են նույն քարանձավը (թագուհու հետ, որն իրեն վհուկ էր դարձրել)։ Մինչև Կոկոն երգում էր  «St. James Infirmary Blues» երգը, թագուհին նրան դարձնում է գրոտեսկային արարած, որից հետո սառեցնում է և՛ նրան, և՛ Բիմբոյին։ Որոշելով, որ բոլոր խոչնդոտները վերացված են, վհուկը նորից է հայելուն հարցնում, թե ով է աշխարհում ամենից գեղեցիկը։ Սակայն հայելին կախարդական ծուխ է բաց թողնում, որը եռյակին վերադարձնում է նորմալ դրության և թագուհուն դարձնում է տարօրինակ հրեշ։ Կատաղած հրեշը ընկնում է հերոսների հետևից, մինչև Բիմբոն չի բռնում նրա լեզվից և այն արմատահան անում։ Հրեշը փախչում է, իսկ Բետին, Կոկոն և Բիմբոն շրջան են կազմում և սկսում պարել։ Ֆիլմն այդքանով ավարտվում է։

## Ազդեցություն
Մուլտֆիլմը ճանաչվել է «մշակութապես նշանակալի» Կոնգրեսի ամերիկյան գրադարանի կողմից և 1994 թվականին ընդգրկվել է ֆիլմերի ազգային ռեգիստրում։ Նույն թվ
ականին ընդգրկվել է 20 մեծագույն մուլտֆիլմերի շարքում։

## Հետաքրքիր փաստեր
* Մուլտֆիլմը հանրային սեփականություն է։
* «Սպիտակաձյունիկը» մուլտֆիլմում մեծապես օգտագործվում է 1914 թվականին Մաքս Ֆլեյշերի կողմից հայտնաբերված ռոտոսկոպիայի մեթոդը։
* Մուլտֆիլմն օգտագործվել է Ghostemane տեսահոլվակում։

## Ծանոթագրություններ

## Արտաքին հղումներ
* 
* ''Սպիտակաձյունիկը'' YouTube կայքում

Կատեգորիա:1933 մուլտֆիլմեր
Կատեգորիա:ԱՄՆ-ի ֆիլմերի ազգային գրանցամատյանի ֆիլմեր
Կատեգորիա:Ամերիկյան սև-սպիտակ ֆիլմեր
Կատեգորիա:Անգլերեն մուլտֆիլմեր
Կատեգորիա:Կարճամետրաժ մուլտֆիլմեր
Կատեգորիա:1933 ֆիլմեր
Կատեգորիա:1930-ականների անգլերեն ֆիլմեր
Փաուլ Օտտոսսոն

**Փաուլ Օտտոսսոն** (, ), շվեդ հնչյունային դիզայներ։ Արժանացել է Օսկարի երեք մրցանակի, որոնցից երկուսը` «Փոթորկի տիրակալը» և մեկը` «Նպատակ համար մեկ» ֆիլմերի համար։ Օսկարի է առաջադրվել նաև «Սարդ-մարդ 2» ֆիլմի համար։ 1995 թվականից սկսած` աշխատել է ավելի քան 100 ֆիլմերի վրա։

## Ընտրված ֆիլմագրություն
* *Դետրոիդ* (2017)
* *[[Փոքրիկ Բոսը]]* (2017)
* *Անկախության օրը. վերածնունդ* (2016)
* *[[Մադագասկարի պինգվինները]]* (2014)
* *[[Ցասում (ֆիլմ, 2014)|Ցասում]]* (2014)
* *[[Սպիտակ տան գրոհը]]* (2013)
* *Նպատակ համար մեկ* (2012)
* *[[Սևազգեստ մարդիկ 3]]* (2012)
* *Ճակատամարտ. Լոս Անջելես* (2011)
* *[[2012 (ֆիլմ)|2012]]* (2009)
* *[[Տերմինատոր։ Փրկիչը]]* (2009)
* *Փոթորկի տիրակալը* (2008) 
* *[[Սարդ-մարդ 3]] (2007)
* *Սարդ-մարդ 2* (2004)
* *Ատամնաբույժը 2'' (1998)

## Մրցանակներ

## Ծանոթագրություններ

## Արտաքին հղումներ
*

Կատեգորիա:«Էմմի» մրցանակի դափնեկիրներ
Կատեգորիա:BAFTA մրցանակի դափնեկիրներ
Ford Nucleon

**Ford Nucleon**, կոնցեպտ մեքենա, որն աշխատում է կոմպակտ միջուկային ռեակտորի հաշվին։ Մշակվել է 1958 թվականին Ֆորդ ընկերության կողմից, բայց ոչ մի աշխատաող մոդել այդպես էլ չի կառուցվել։

## Նկարագրություն
Կոնցեպցիան չի ներառում ներքին այրման շարժիչ, մեքենան պետք է աշխատեր բացառապես միջուկային ռեակտորի  էներգիայի հաշվին` զետեղված հետևի մասում և պետք էր օգտագործեր շոգեշարժիչ, որը պետք է աշխատեր ուրանի բաժանումից, համանմանորեն նրանց, որոնք օտագործում են ստորջրյա  ատոմային նավակի վրա։ Պատիճը ռադիակտիվ վառելանյութով զետեղում է նաև հետևից և պաշտպանված էր կրկնակի հատակով։ Պատիճները ենթադրաբար պետք է լիներ փոփոխական, որպեսզի  հեշտ լինր վերալիցքավորել երկար ճանապարհորուրդությունների ժամանակ։ Խցիկը նախագծված էր այնպես, որ  ուղևորները պաշտպանվեն  ռեակտորի ազդեցությունից, այն պատրաստված էր ապակու և մետաղի կափարիչի տեսքով, կողքերից` օդախցիկներ։ Ford Nucleon-ի մի քանի նկարներում պատկերված է փականներ, որոնք տեղադրված են օդախցիկների վրա։

Ենթադրվում է, որ մեքենան  միջուկային վառելիքի մեկ պարկուճով կկարողանար անցնել մոտ 8․000 կմ (5000 մղոն) կամ ավելի` կախված տեղադրված պարկուճի տեսակից։ Վառելիքը սպառվելուց  հետո հատուկ տեխկայաններում միջուկային վառելիքը պետք է փոխարինվեր թարմ վառելիքով։

## Ծանոթագրություններ

## Արտաքին հղումներ
* Машиностроители 1960-х: автомобилю XXI века нужен атомный реактор — Membrana.ru 

Կատեգորիա:Մեքենաշինություն
Հայնբուրգ

**Հայնբուրգ** (), համայնք Գերմանիայի Դաշնային Հանրապետության Հեսսեն երկրամասի Օֆենբախ շրջանում։ Ընկած է այդ երկրամասի հարավարևելյան հատվածում, Հռենոսի գլխավոր վտակներից մեկի՝ Մայն գետի ափին, Մայնի Ֆրանկֆուրտ քաղաքից 15 կիլոմետր դեպի արևելք։ Զբաղեցնում է 15,95 км2 տարածք։ Բնակչության թվաքանակը   2016 թվականի վերջերին կազմել է 14.483:

## Պատմություն
Բնակավայրն ստեղծվել է 1977 թվականին, Հայնշտադ և Կլայն Կրոցենբուրգ համայնքների միավորման արդյունքում։ Պատմական փաստաթղթերում Հայնշտադն առաջին անգամ հիշատակվել է իններորդ դարում, սակայն հնագիտական պեղումների արդյունքները ցույց են տվել, որ այստեղ բնակավայր եղել է դեռևս հինհռոմեական ժամանակներում (հայտնաբերվել են լատինատառ արձանագրություններ կրող երեք սալիկներ, որոնց պատկերը ներկայումս ներառված է քաղաքի զինանշանում)։

## Անվանի անձինք
* Յոզեֆինա Կոլ (* 1921, Հայնշտադ, † 2012, Զելիգենշտադ), թեթևաթլետ
* Լյուդվիգ Շվաբ (* 1921, Կլայն Կրոցենբուրգ, † 1987), քաղաքական գործիչ (CDU)
* Աննա Բերենց (* 1950, Հայնշտադ, † Մայնի Ֆրանկֆուրտ 2005), երգչուհի, դաշնակահարուհի
* Ջեսիկա Շմիդ (* 1979, Հայնշտադ), շախմատիստուհի

## Քույր քաղաքներ
* Ալբեռնդորֆ իմ Պուլկաուտալ, Ավստրիա
* Նակլերով, Չեխիա
* Պետրովիցե ու Խաբարովիչ, Չեխիա
* Ռեց (Ավստրիա), Ավստրիա
* Տրումաու, Ավստրիա
* Վեռնույե, Ֆրանսիա

## Պատկերասրահ

NSG Im Woog von Hainstadt KUG DSC 6125.jpg|Տեսարան Հայնշտադի մերձակայքից
Hainstadt St. Wendelinus 20110114.jpg|Հայնշտադի Սբ. Վենդելինուս եկեղեցին
Hainstadt Bahnhof 20110114.jpg|Երկաթուղային կայարանը


## Ծանոթագրություններ

## Արտաքին հղումներ
* Պաշտոնական կայքէջը 
* Internetauftritt der Gemeinde Hainburg
* 

Կատեգորիա:Գերմանիայի աշխարհագրություն
Կատեգորիա:Գերմանիայի բնակավայրեր
Դենիս Գասներ

**Դենիս Գասներ** (, ), ամերիկացի բեմադրող նկարիչ։ Հայտնի է Կոեն եղբայրների ֆիլմերում, ինչպես նաև հոլիվուդյան մի շարք խոշոր նախագծերում ունեցած աշխատանքով։ Յոթ անգամ առաջադրվել է «Օսկար» մրցանակի «Բեմադրող նկարչի լավագույն աշխատանքի համար» անվանակարգում, բայց մրցանակի է արժանացել միայն մեկ անգամ՝ 1992 թվականին։

## Ֆիլմագրություն
* 1986 – Ուղեկիցը / *The Hitcher*
* 1986 – Ուիզդոմ / *Wisdom*
* 1987 – Տրամադրության տակ / *In the Mood*
* 1987 – Ինչպիսին հայրն է, այնպիսին էլ որդին / *Like Father Like Son*
* 1988 – Երկրային աղջիկները հեշտ հասանելի են / *Earth Girls Are Easy*
* 1989 – Նրա երազանքների դաշտը / *Field of Dreams*
* 1990 – Միլլերի խաչմերուկ / *Miller’s Crossing*
* 1990 – Խաբեբաներ / *The Grifters*
* 1991 – Բարթոն Ֆինկ / *Barton Fink*
* 1991 – Բագսի / *Bugsy*
* 1992 – Հերոս / *Hero*
* 1994 – Հադսաքերի օգնականը / *The Hudsucker Proxy*
* 1995 – Ջրաշխարհ / *Waterworld*
* 1998 – Թրումանի շոուն / *The Truman Show*
* 2000 – Օ՜, որտե՞ղ ես դու, եղբայր / *O Brother, Where Art Thou?*
* 2001 – Մարդ, որը չի եղել / *The Man Who Wasn’t There*
* 2002 – Անիծված ուղի / *Road to Perdition*
* 2003 – Մեծ ձուկ / *Big Fish*
* 2004 – Ջենտլմենների խաղ / *The Ladykillers*
* 2005 – Ծովային հետևակ / *Jarhead*
* 2006 – Հարցրու փոշուն / *Ask the Dust*
* 2007 – Ոսկե կողմնացույց / *The Golden Compass*
* 2008 – Գթասրտության քվանտ / *Quantum of Solace*
* 2012 – Սքայֆոլ / *Skyfall*
* 2014 – Դեպի անտառները / *Into the Woods*
* 2015 – Սպեկտր / *Spectre*
* 2017 – Շեղբի վրայով վազողը - 2049 / *Blade Runner 2049*
* 2019 – 1917 / *1917*

## Ծանոթագրություններ

Կատեգորիա:BAFTA մրցանակի դափնեկիրներ
Կատեգորիա:Ամերիկացի բեմադրող նկարիչներ
Կատեգորիա:Օսկարակիրներ
Էդվին Բյորք

**Էդվին Ջոուլի Բյորք** ( Edwin J. Burke, ), ամերիկացի սցենարիստ, որը հայտնի է դարձել Շիռլի Թեմպլի ամենավաղ ֆիլմերի համար սցենար գրելով։ Նա նաև հաջողված թատերագիր էր։

«Օսկար»-ի 5-րդ մրցանակաբաշխության ժամանակ Բյորքն արժանացել է «Օսկար» մրցանակի, «Վատ աղջիկ» ֆիլմի լավագույն ադոպտացված սցենարի համար։

## Ֆիլմագրություն
* 1929 - Լավ բժշկություն
*1929 - Աղջիկը Հավանայից
*1929 - Սիրիր, ապրիր և ծիծաղիր 
*1930 - Պարողները
*1931 - Գողացված ակնեղեն
* 1932 - Կոչիր նրան վայրի
* 1934 - Փայլող աչքեր
* 1935 - Փոքրիկ խռովարարը

## Ծանոթագրություններ

Կատեգորիա:Ամերիկացի սցենարիստներ
Կատեգորիա:Ամերիկացի կինոռեժիսորներ
Կատեգորիա:Օսկարակիրներ
Կատեգորիա:Թատրոնի դերասաններ
Կատեգորիա:Ամերիկացի դրամատուրգներ
Կատեգորիա:20-րդ դարի ամերիկացի տղամարդ գրողներ
Կատեգորիա:Ամերիկացի կինոսցենարիստներ
Կատեգորիա:Ամերիկացի գրողներ
Չոչարա

245px|մինի|Դրվագ ֆիլմից
«**Չոչարա**» (, բառացի՝ *կին Չոչարայից*), 1960 թվականին ռեժիսոր Վիտտորիո դե Սիկայի նկարահանած ռազմական դրաման։ Գլխավոր դերում խաղում է Սոֆի Լորենը։

Հանդիսանում է Ալբերտո Մորավիայի համանուն վեպի էկրանավորումը։ Սոֆի Լորենն արժանացել է Օսկարի՝ լավագույն դերասանուհու անվանակարգում, դառնալով առաջին դերասանուհին, ով տվյալ մրցանակին է արժանացել ոչ անգլալեզու ֆիլմում նկարահանվելու համար։

## Սյուժե
Ֆիլմը պատմում է Երկրորդ համաշխարհային պատերազմի տարիներին Իտալիայում ապրող երկու կանանց՝ հռոմեացի այրի խանութպան Չեսիրայի, և նրա դստեր՝ 13-ամյա հավատացյալ Ռոզետտայի մասին։

Սիրելի դստերը՝ դաշնակիցների անդադար ռմբակոծության վախից ազատելու համար, Չեսիրան Հռոմից որոշում է տեղափոխվել երկրի հարավ՝ Չոչարիա, որտեղ գտնվող Վալեկորսա բնակավայրում ինքը ծնվել և մեծացել էր։ Այնտեղ նրանք մնում են բարեկամների մոտ և սպասում պատերազմի ավարտին։ Այդ ողջ ընթացքում նրանք ստիպված են լինում պայքարել սովի և գերմանացիների հարձակման մշտական վախի դեմ։ Այստեղ Չեսիրան և Ռոզետտան ծանոթանում են Միկելեի՝ կոմունիստական հայացքներով մտավորական երիտասարդի հետ, ում հետ նրանք մտերմանում են։ Ռոզետտան Միկելեի մեջ տեսնում է հոր իդեալական կերպարը։ Միկելեն սիրահարվում է Չեսիրային, բայց դա փոխադարձ չէր, քանի որ Չեսիրային բացառապես հետաքրքրում էր իր դստեր ճակատագիրը և սեփական ապրուստը, իսկ նոր երկրպագուի համար նա պարզապես ուժ չուներ։ Մի անգամ նրանց բնակավայր են ներխուժում դաշնակիցների նահանջող գերմանացիների ոչ մեծ ջոկատ։ Նրանք որպես ուղեկցող իրենց հետ են տանում Միկելեին։ Միկելեն այդպես էլ չի վերադառնում։ Չեսիրան և Ռոզետտան որոշում են վերադառնալ այն ժամանակ արդեն ազատագրված Հռոմ, սակայն տունդարձի ճանապարհին ողբերգություն է տեղի ունենում՝ ճանապարհի մոտ գտնվող կիսավեր եկեղեցում, որտեղ նրանք որոշել էին հանգստանալ, նրանց վրա են հարձակվում մարոկկացի գումիերներ և անգթաբար բռնաբարում։ Ռոզետտայի մոտ նյարդային խանգարում է տեղի ունենում, որը իր և մոր միջև վեճերի պատճառ է հանդիսանում։ Այնուամենայնիվ, հետագայում նրանց մտերմացնում է ընդհանուր վիշտը, երբ տեղեկանում են, որ գերմանացիները գնդակահարել էին Միկելեին։

## Դերերում

## Պարգևներ և անվանակարգեր
* 1961՝ Կաննի կինոփառատոնում լավագուն դերասանուհու մրցանակ (Սոֆի Լորեն)
* 1961՝ Դավիթ դի Դոնատելլոյի անվան մրցանակ՝ լավագույն դերասանուհու անվանակարգում (Սոֆի Լորեն)
* 1961՝ Արծաթե ժապավենի՝ լավագույն կին դերասանուհու մրցանակ (Սոֆի Լորեն)
* 1961՝ ԱՄՆ կինոքննադատների ազգային խորհրդի վարկածով լավագույն արտասահմանյան ֆիլմերի ցանկ
* 1961՝ Նյու Յորքի կինոքննադատների ընկերության՝ լավագույն կին դերասանուհու մրցանակ (Սոֆի Լորեն)
* 1962՝ Օսկարի լավագույն դերասանուհու համար (Սոֆի Լորեն)
* 1962՝ Ոսկե գլոբուս մրցանակ լավագույն արտասահմանյան ֆիլմի համար
* 1962՝ ԲԱՖՏԱ՝ լավագույն արտասահմանյան դերասանուհու մրցանակ (Սոֆի Լորեն)
* 1962՝ Կապույտ ժապավենի մրցանակ լավագույն արտասահմանյան ֆիլմի համար

## Ծանոթագրություններ

Կատեգորիա:1960 դրամա ֆիլմեր
Կատեգորիա:1960 ֆիլմեր
Կատեգորիա:1960-ականների ֆրանսիական ֆիլմեր
Կատեգորիա:Իտալական դրամա ֆիլմեր
Կատեգորիա:Իտալական ֆիլմեր
Կատեգորիա:Իտալերեն ֆիլմեր
Կատեգորիա:Ֆրանսիական ֆիլմեր
Կատեգորիա:1960-ականների իտալերեն ֆիլմեր
Կատեգորիա:1960-ականների գերմաներեն ֆիլմեր
Կատեգորիա:Ֆիլմեր բռնաբարության մասին
Իմամ բայալդի

**Իմամ բայալդի** (, «իմամ բայալդի» բառացի՝ «Իմամը ուշագնաց է լինում»), թուրքական, բուլղարական, ինչպես նաև բալկանյան շրջանի այլ ազգային խոհանոցների ուտեստ։

Պատրաստվում է սմբուկից, յուղի մեջ տապակված տավարի մսից և լոլիկից, սոխից և սխտորից։ Այս բաղադրիչներով լցոնվում է սմբուկը։ Հիմնականում Իմամ բայալդի անվանման քիչ փոփոխություններով ուտեստը հայտնի է Բուլղարիայում, Իսրայելում, Հյուսիսային Մակեդոնիայում, Հունաստանում, Ալբանիայում, Հայաստանում և Արաբական աշխարհում։ Նույնպիսի ուտեստ հայտնի է նաև Իրանում՝ չնայած տեղի բաղադրատոմսում լցոնմանը կարող են ավելացնել այլ բանջարեղեններ և կանաչիներ։  Բուլղարիայում և Հայաստանում այս ուտեստը պահածոյացվում է ձմռանը՝ տարայի մեջ։

## Անվան ծագում
Անվանումը ենթադրաբար թուրքական լեգենդից Իմամի մասին է, ով բուրմունքից ուշաթափվել էր, երբ նրա կինը մատուցել էր այդ ուտեստը։ Այլ տարբերակում ներկայացվում է ուրախ պատմություն. նա կորցնում է իր գիտակցությունը՝ լսելով բաղադրիչների գինը կամ օգտագործվող կարագի քանակը ուտեստի պատրաստման համար։

Ինչպես նաև ազգային հեքիաթում պատմվում է, ինչպես է Իմամը ամուսնանում ձիթայուղի առևտրով զբաղվողի աղջկա հետ։ Նրա օժիտը կազմում էր տասներկու ամենալավ ձիթայուղի անոթ, որից նա ամեն երեկո պատրաստում էր լոլիկով և սոխով սմբուկի ուտեստը։ Սակայն 13-րդ օրը ուտեստը չի մատուցվում։ Եվ երբ Իմամին տեղեկացնում են, որ ձիթայուղ էլ չկա, նա ուշագնաց է լինում.:

## Տես նաև
* Սմբուկի խավիար
*Մուսատկա
* Պինջուր
* Մանջա
մինի|312x312փքս
մինի|300x300փքս
մինի|300x300փքս

## Ծանոթագրություններ

Կատեգորիա:Բուլղարական խոհանոց
Կատեգորիա:Թուրքական խոհանոց
Մալակկա (նահանգ)

**Մալակկա** (, джави:ملاك, ) (Код : **MK**), Մալայզիայի նահանգներից մեկը՝ Մալակկա (թերակղզու) հարավային մասում։
մինի|367x367փքս|Մալակկայի մայր տաճարը
Վարչական կենտրոնը Մալակկա քաղաքն է։ Գտնվում է Մալակկայի նեղուցի ափին։

Չնայած Մալակկան եղել է Մալայզիայի առաջին սուլթանությունը՝ այժմ այնտեղ սուլթանություն չկա, և կառավարողը նահանգապետն է։

## Պատմություն
**<big>Սուլթանություն</big>**

Մալակկան հիմնել է շրիվիջյան պետության Պարամեշվարայի արքան, որը 1396 թվականին, թշնամանալով Մաջապահիտ թագավորության հետ, լքել էր Սումատրա կղզին։ Համաձայն լեգենդի՝ արքան որսի ժամանակ ծառի տակ հանգստանալիս տեսնում է մի եղնիկ, որի վրա շուն է հարձակվել։ Եղնիկը, պաշտպանելով իրեն, հրում է շանը գետի մեջ։ Ընդունելով այդ որպես բարեհաջող նշան՝ արքան որոշում է այդ տարածքը ապագա կայսրության կենտրոն ընտրել և անվանում է «Մալակկա»՝ ծառի անվանումով։

1414 թվականին Պարամեշվարան ընդունում է իսլամ և փոխում է անվանումը՝ անվանելով «Սուլթան Իսկանդար շահ»։ Ձկնորսական գյուղից քաղաքը դառնում է առևտրական նավահանգիստ՝ Հնդկաստանի, Ճավայի, արաբների, Չինաստանի ճանապարհների խաչմերուկում։ Շատ չինացիներ համարում էին այն բարեհաջող տարածք և հիմնում էին իրենց բնակավայրերը։ 1446 թվականին Մալակկա են ներխուժում սիամական զավթիչները, բայց նրանք հեռացվում են։ Սիամից Մալակկան պաշտպանելու համար ավարտում է չինացիների հետ միությունը։

Չին ճանապարհորդ Չժենգ Հեն, Չինաստանից Հնդկական օվկիանոս լողալով անցնելու ժամանակ այցելում է Մալակկա։

Մշակութային փոփոխման արդյունքում առաջացել է չին-մալայզական քաղաքակրթությունը՝ հետագայում տարածվելով թերակղզում։

### Գաղութացում
1511 թվականի օգոսստոսի 24-ին պորտուգալական զորքերը գրավում են Մալակկան, և քաղաքը դարձնում այն պորտուգալական էքսպանսիայի հենակետ արևելյան Հնդկաստանում։

Սուլթան Մահմուդ Շահը կարողացել է թաքնվել և հետագայում անընդհատ գրոհել է Մալակկան՝ ծովից և ցամաքից։ 1526 թվականին պորտուգալական մեծ նավատորմը ջախջախում է սուլթանի հենակետը, սուլթանը փախչում է Սումատրա, որտեղ էլ երկու տարի հետո մահանում է։

Միսիոներ Ֆրանցիսկոս Կսավերին Մալակկայում անց է կացրել մի քանի ամիս՝ 1545, 1546, 1549 թվականներին։

1641 թվականին հոլանդացիները հաղթում են պորտուգալացիներին և զբաղեցնում են Մալակկան, նրանց աջակցել է սուլթան Ջոխորան։

Հոլանդացիները ղեկավարել են Մալակկան 1641-ից 1795 թվականները, բայց նրանք չէին հետաքրքրվում Մալակկայում առևտրի զարգացումով՝ հիմնական ջանքերը ներդնելով Բատավիայում (անվանումը՝ Ջակարտա) Ինդոնեզիայում, որը դարձել է նրանց վարչական կենտրոնը։

1826-ից մինչև 1946 թվականը Մալակկան ղեկավարվել է Բրիտանական արևելահնդկական ընկերության կողմից՝ որպես գաղութ։ Մալակկա և Պենանգ գաղութների վերացումից հետո ստեցծվեց Մալայական դաշնությունը, իսկ հետո՝ Մալազիան։

## Վարչական բաժանում
Նահանգը բաժանված է 3 շրջանի.

մինի|392x392փքս|Մալակկայի նախկին քարտեզը

## Նահանգի բնակչություն
Նահանգի բնակչությունը կազմում է 821 110 մարդ (2010)։

Որից՝

* մալայացիները՝ 50 %
* չինացիները՝ 40 %,
* հնդիկներ
* այլ ժողովուրդներ՝ եվրոպական և մալայական փոքրամասնություններ։

## Արտաքին հղումներ
* Official Malacca government website
* Malacca’s Colonial Past
* Portuguese rule in Malacca
* Dutch rule in Malacca
* Pictures of Malacca — Malaysia

## Ծանոթագրություններ

Կատեգորիա:Մալայզիայի նահանգներ
Անապատում պարողը

**Անապատում պարողը** (), ռեժիսոր Ռիչարդ Ռեյմոնդի կենսագրական ֆիլմը։ Ֆիլմն իրական իրադարձությունների մասին է, որոնք տեղի են ունեցել երիտասարդ իրանցի պարող Աֆշինի հետ, որը, չնայած պարերով զբաղվելու պետական արգելքին, չի թողնում իր սիրելի գործը։

## Սյուժե
«Անապատում պարողը» ֆիլմի իրադարձությունները տեղի են ունենում Իրանում, որտեղ պարն օրենքից դուրս է։ Ֆիլմը պատմում է Աֆշին Ղաֆարիանի պատմությունը, որը վտանգում է իր կյանքը` հանուն պարող դառնալու իր երազանքի։ Օգտագործելով YouTubeը որպես ուսուցման միջոց` Աֆշինն իր ընկերների հետ համալսարանում ընդհատակյա պարի խումբ է ստեղծում, որպեսզի թաքնվի շարիաթի պահակազորից։ Վերադառնալով` Աֆշինն ու իր ընկերները միանում են Թեհրանի փողոցներում ազատության համար միլիոնավոր պայքարողներին։ Աֆշինին ձերբակալում են և տանում անապատ` պատժի ենթարկելու համար։ Գլխավոր հերոսին հաջողվում է փրկվել, որից հետո նա ստիպված է փախչել Ֆրանսիա։ Փարիզում նրան քաղաքական ապաստարան է տրամադրվում, ինչպես նաև` նրան անվճար ընդունում են պարային հայտնի դպրոցներից մեկը։

## Դերերում
* Ռիս Ռիչի` Աֆշին Ղաֆարիան	
* Ֆրիդա Պինտո` Էլայա
* Թոմ Քալեն` Արդի	
* Նազանին Բոնիադի` Պարիսա Ղաֆարիան 
* Մարամա Կորլետ` Մոնա
* Սայմոն Կասսիանիդիս` Սաթար
* Մեհրան` Բաշմադ Աբեդի Ամին	
* Նիիտ` Մոհան Նասեր 
* Մաքրամ` Հուրի Մեհդի
* Դավուդ Գադամի` Բասիջի առաջնորդ
* Տոլգա` Սաֆեր Ստեֆանո

## Նկարահանող խումբ
* Ռեժիսոր` Ռիչարդ Ռեյմոնդ
* Սցենարի հեղինակ` Ջոն Քրոքեր
* Պրոդյուսերներ` Պիպպա Քրոսս, Ֆաբիոլա Բերակասա, Լուիս Աստորկիա, Իսաբելա Միկո
* Խորեոգրաֆ` Աքրամ Խան 
* Կոմպոզիտոր` Բենջամին Ուոլլֆիսչ 
* Օպերատոր` Կարլոս Կատալան 
* Բեմադրող նկարիչ` Շահրամ Քարիմի 
* Խմբագիրներ` Քրիս Ջիլ, Սելիա Հեյնինգ

## Պրեմիերա
Գերմանիայում ֆիլմի պրեմիերան կայացել է 2014 թվականի հուլիսի 3-ին։ 2014 թվականի հուլիսին «Անապատում պարողը» ֆիլմը բացել է Իտալիայում անցկացվող ամենամյա Ischia Global Film and Music Fest կինոյի և երաժշտության փառատոնը։ Ֆիլմի պրեմիերան Հոնկոնգում կայացել է 2014 թվականի օգոստոսի 28-ին, ԱՄՆ-ում` 2015 թվականի ապրիլի 10-ին։

## Հետաքրքիր փաստեր
* Նկարահանումների հիմնական մասն անց է կացվել Մարոկկոյում, քաղաքային տեսարանների մեծ մասը Թեհրանի փոխարեն նկարահանվել են Կասաբլանկայում։ 
* «Անապատում պարողը» համաշխարհային ճանաչում ունեցող խորեոգրաֆ Ակրամ Խանի կինոդեբյուտն է։
* Ֆիլմում նկարահանված Նազանին Բոնիադին ԱՄՆ միջազգային ամնիստիայի պաշտոնական ներկայացուցիչն է։ 
* Անապատում տեղի ունեցող գործողությունների նկարահանումներն արվել են Հյուսիսային Սահարայում։

## Ծանոթագրություններ

## Արտաքին հղումներ
* «Desert Dancer» at Publikart.net
* 

Կատեգորիա:2010-ականների անգլերեն ֆիլմեր
Կատեգորիա:2010-ականների բրիտանական ֆիլմեր
Կատեգորիա:2010-ականների կենսագրական դրամա ֆիլմեր
Կատեգորիա:2014 դրամա ֆիլմեր
Կատեգորիա:2014 ֆիլմեր
Կատեգորիա:Relativity Media ֆիլմեր
Կատեգորիա:Բրիտանական դրամա ֆիլմեր
Կատեգորիա:Բրիտանական երաժշտական ֆիլմեր
Կատեգորիա:Բրիտանական կենսագրական ֆիլմեր
Կատեգորիա:Իրական դեպքերի հիման վրա նկարահանված ֆիլմեր
Կատեգորիա:Լոնդոնում նկարահանված ֆիլմեր
Կատեգորիա:Ռումինական դրամա ֆիլմեր
Կատեգորիա:Ռումինական ֆիլմեր
Կատեգորիա:Փարիզում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում 2009 թվականին
Արթուր Վաղարշյան

**Արթուր Գրիշայի Վաղարշյան** (), հայ իրավագետ, իրավաբանական գիտությունների դոկտոր, պրոֆեսոր, Երևանի պետական համալսարանի իրավագիտության ֆակուլտետի Պետության և իրավունքի տեսության ու պատմության ամբիոնի նախկին վարիչ, Հայաստանի Հանրապետության Սահմանադրական դատարանի անդամ։

## Կենսագրություն
Արթուր Գրիշայի Վաղարշյանը ծնվել է 1963 թվականի հոկտեմբերի 7-ին ՀԽՍՀ Սևանի շրջանի (ներկայիս Հայաստանի Գեղարքունիքի մարզի) Լճաշեն գյուղում։ Նախնական կրթությունը ստացել է տեղի միջնակարգ դպրոցում, ապա՝ դպրոցը գերազանցությամբ ավարտելուց հետո ծառայության անցել Խորհրդային Միության Զինված ուժերի շարքերում։

Զինծառայության ավարտից հետո՝ 1984 թվականին, ընդունվել է Երևանի պետական համալսարանի իրավագիտության ֆակուլտետ, որն էլ ավարտել է 1989 թվականին։ Ըստ Արթուր Վաղարշյանի՝ իրավաբանի մասնագիտության ընտրությունը ի սկզբանե պայմանավորված է եղել այն հանգամանքով, որ հոկտեմբերի 7-ը (ծննդյան օրը) հանիսացել է ԽՍՀՄ 1977 թվականի Սահմանադրության ընդունման օրը, ինչն էլ, ինքնին, հետաքրքրություն է առաջացրել այդ գիտության նկատմամբ։ 1989-1992 թվականներին սովորել է ԵՊՀ իրավագիտության ֆակուլտետի ասպիրանտուրայում՝ պետության և իրավունքի տեսություն ու պատմություն, քաղաքական իրավական ուսմունքներ մասնագիտությամբ։

1996 թվականին պաշտպանել է «Հայաստանի առաջին Հանրապետության դատական համակարգը» թեմայով թեկնածուական ատենախոսությունը։ 2013 թվականին՝ դոկտորական ատենախոսությունը «Հայաստանի առաջին Հանրապետության պետական իշխանության համակարգը» թեմայով։ 1993-1994 թվականներին աշխատել է որպես ԵՊՀ իրավագիտության ֆակուլտետի քաղաքացիական իրավունքի ամբիոնի դասախոս, ապա՝ ԵՊՀ պետության և իրավունքի տեսության ու պատմության ամբիոնի ասիստենտ (մինչև 2002 թվականը)։ 2002-2005 թվականներին եղել է վերոնշյալ ամբիոնի դոցենտ, իսկ 2005 թվականից ցայսօր՝ ամբիոնի վարիչ։

## Ծանոթագրություններ

Կատեգորիա:ԵՊՀ իրավաբանական ֆակուլտետի դասախոսներ
Կատեգորիա:ԵՊՀ իրավաբանական ֆակուլտետի շրջանավարտներ
Կատեգորիա:ՀՀ Սահմանադրական դատարանի անդամներ
Կատեգորիա:Հայ իրավագետներ
Եպիսկոպոսի կինը

**«Եպիսկոպոսի կինը»** (), 1947 թվականին ռեժիսոր Հենրի Կոստերի նկարահանած ռոմանտիկ կատակերգություն։

## Սյուժե
Ջուլիան եպիսկոպոս Բրոգհեմի կինն է, Դեբբին՝ նրա փոքր դուստրը։ Նույնիսկ Սուրբ Ծննդյան նախօրյակին նրանք ապարդյուն հույսով ուշադրություն են սպասում  իրենց հոր և ամուսնու կողմից, սակայն վերջինս զբաղված է նոր տաճարի համար նվիրատվություններ հավաքելով և ամբողջ ժամանակ անցկացնում է աղոթելով։  Քաղաքում հայտնվում է Դադլի անունով մի անծանոթ, որը հավաստիացնում է, թեինքը երկնքից ուղարկված հրեշտակ է, որը պետք է օգնի բոլոր կարիքավորներին։ Այն հրաշքները, որոնք տեղի են ունենում, չնայած փոքր լինելուն, եպիսկոպոսին ստիպում են մտածել այն մասին, թե ինչն է իսկապես կարևոր այս կյանքում։

## Դերերում
*Քերի Գրանտ— Դադլի
* Լորետա Յանգ - Ջուլիա Բրոգհեմ
* Դևիդ Նիվեն - եպիսկոպոս Հենրի Բրոգհեմ
* Մոնթի Վուլլի - պրոֆեսոր Ուոթրիջ
* Ջեյմս Գլիսոն - Սիլվեսթեր, տաքսիստ
* Գլեդիս Կուպեր - տիկին Հեմիլթոն
* Էլզա Լանչեսթեր - Մատիլդա
* Սառա Հադեն— Միլդրեդ Քեսըվեյ
* Քերոլին Գրայմս — Դեբի Բրոգհեմ
* Տիտո Վուոլո— Մագենտին
* Քլեր Դու Բրեյ —երկրորդ տիկին 
* Իզաբել Ջուել— մայրը հիստերիայի մեջ
* Ռեջիս Թումի —միստր Միլլեր

## Մրցանակներ
1948 թվականին արժանացել է Օսկար մրցանակի լավագույն հնչունավորման համար։

Անվանակարգեր՝
* Լավագույն ֆիլմ
* Լավագույն ռեժիսոր
* Լավագույն մոնտաժ
* Դրամատիկական / կատակերգական ֆիլմերի լավագույն սաունդթրեք

## Վերանկարահանում
1996 թվականին վերանկարահանվել է «Քահանայի կինը» կոչվող տարբերակը, որտեղ գլխավոր դերերը կատարել են Ուիթնի Հյուսթոնը և Դենզել Վաշինգտոնը։ Ֆիլմը ներկայացվել է Օսկարի «Դրամատիկական / կատակերգական ֆիլմերի լավագույն սաունդթրեք» անվանակարգում։

## Ծանոթագրություններ

Կատեգորիա:1940-ականների անգլերեն ֆիլմեր
Կատեգորիա:1947 ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան ռոմանտիկ կինոկատակերգություններ
Կատեգորիա:Ամերիկյան սև-սպիտակ ֆիլմեր
Կատեգորիա:Ամերիկյան վեպերի էկրանավորումներ
Կատեգորիա:Ամերիկյան ֆենտեզի կինոկատակերգություններ
Կատեգորիա:Ամերիկյան ֆենտեզի ֆիլմեր
Կատեգորիա:Անգլերեն ֆիլմեր
Կատեգորիա:Սուրբծննդյան ֆիլմեր
Կատեգորիա:Սև-սպիտակ ֆիլմեր
Կատեգորիա:Ֆիլմեր այբբենական կարգով
Կատեգորիա:1940-ականների ամերիկյան ֆիլմեր
Կատեգորիա:Ֆիլմեր քրիստոնեության մասին
Աֆշին Ղաֆարիան

**Աֆշին Ղաֆարիան** (, ), իրանցի խորեգրաֆ, ռեժիսոր, պարող և դերասան։ Ի սկզբանե աշխատել է «Վերափոխումներ» խմբի հետ։ *[[Անապատում պարողը]]* ֆիլմը, որը նկարահանվել է 2014 թվականին, նվիրված է նրա կյանքին։ Ֆիլմում Ղաֆարիանի դերը մարմնավորել է Ռիս Ռիչին։

## Կենսագրություն
Ղաֆարիանն իր կարիերան սկսել է 1999 թվականին, Սաբա արվեստի կենտրոնում։ Ստացել է Իսլամական Ազադ համալսարանի Թեհրանի կենտրոնական մասնաճյուղի կինոյի (ավագ դպրոց) և թատրոնի (բակալավր) մասնագետի դիպլոմ։

2009 թվականի վերջին նա ԶԼՄ-ների արձագանքին է արժանացել «Տարօրինակ, բայց ճշմարիտ» ներկայացումից հետո, որը ներկայացվել է Գերմանիայում, Մյուլհայմ ան դեր Ռուր մշակութային փառատոնի շրջանակներում։ Ներկայացման ավարտին նա հայտնվել է կանաչ ապարանջանով, որը խորհրդանշում է Իրանի կանաչ շարժումը և երգել «Ո՞ւր է իմ ձայնը»։ Նա չի վերադարձել Իրան, այլ որպես փախստական մեկնել է Ֆրանսիա, որտեղ հիմնել է «Վերափոխումներ» պարային ընկերությունը։ Ֆրանսիայում սկսել է համագործակցել Շահրոխ Մոշկին Ղալամի հետ : 2010-2011 թվականներին հաճախել է Ազգային պարի կենտրոն ():

Ղաֆարիանը «Վերափոխումներ» ընկերության հիմնադիրն է։

2014 թվականին Աֆշինը հրաժարվել է Ֆրանսիայում փախստականի իր կարգավիճակից և որոշել է մեկնել Իրան, որը վերջ կդներ նրա կյանքի 5 տարիների աքսորին։ Աֆշինը, սակայն, դեռևս ապրում է Փարիզում` սովորելով Սորբոնի համալսարանի քաղաքագիտության բաժնում։

## Գրքեր, հոդվածներ և հարցազրույցներ
* (պարսկերեն) Hervé Pons, Le corps de l'acteur ou la nécessité de trouver un autre langage: six entretiens romains avec Pippo Delbono, թարգմանված Աֆշին Ղաֆարիանի կողմից, 2015։ 
* (ֆրանսերեն) Afshin Ghaffarian, Baptiste Pizzinat. *[http://reformances.com/fr/cafe-des-reformances/ Café Des Réformances] *. La Compagnie des réformances, 2013. .
* (ֆրանսերեն) Թոմաս Ռիչարդս, *Աշխատանք Գրոտովսկու հետ` ֆիզիկական գործողությունների ուղղությամբ *, թարգմանված Աֆշին Ղաֆարիանի կողմից, 2011։ .
* (ֆրանսերեն) Աֆշին Ղաֆարիան, "Ես դատապարտել եմ ինձ աքսորի". La revue 6mois , 2014.
* (անգլերեն) Աֆշին Ղաֆարիան, *Հարցազրույց Աֆշին Ղաֆարիանի հետ. անապատի պարողից մինչև վերափոխիչ* (). Reformancers.com , 2015.
* (անգլերեն) Աֆշին Ղաֆարիան, "Հարցազրույց P E O P L E F O L I O-ի հետ" (). peoplefolio.com 

## Ծանոթագրություններ

## Արտաքին հղումներ
*Պաշտոնական կայք

Կատեգորիա:Իրանցի դերասաններ
Կատեգորիա:Իրանցի ռեժիսորներ
Արձագանք (մուլտֆիլմ)

**Արձագանք** (), նկարված կարճամետրաժ մուլտիպլիկացիոն ֆիլմ, որն ստեղծել է Յուրի Կորոտկովը «Սոյուզմուլտֆիլմ» ստուդիայում։

«Ուրախ կարուսել» № 12 մուլտիպլիկացիոն ալմանախի երեք սյուժեներից երրորդն է։

## Սյուժե
Մի սաղարթախիտ անտառում ապրում էր ծերունի-անտառոգի Արձագանքը։ Ամբողջ օրերը նա կրկնում էր և ուժեղացնում էր լսվող ձայները։ Սակայն հաճախակի հնչում են ոչ միայն բնության ձայները, այլ ավելի ու ավելի շատ աղմուկ է առաջանում մարդու կողմից, ինչը նյարդայնացնում է Արձագանքին։

## Հեղինակներ
* Սցենարի հեղինակ` Ա. Մազաև
* Կինոռեժիսոր` Ա. Մազաև
* Բեմադրող նկարիչ` Ե. Ժարովա
* Նկարիչ-մուլտիպլիկատորներ` Ա. Դորոգով, Յ. Մեշերյակով, Ա. Պանով
* Կինոօպերատոր` Բ. Կոտով
* Հնչյունային օպերատոր` Բ. Ֆիլչիկով
* Խմբագիր` Ա. Գրիգորյան
* Նկարահանող խմբի տնօրեն` Լ. Մոնախովա

## Ծանոթագրություններ

## Արտաքին հղումներ
* 
* 
* «Արձագանք» մուլտֆիլմը lizmult.ru կայքում

Կատեգորիա:Խորհրդային մուլտֆիլմեր
Կատեգորիա:1982 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Ռուսերեն մուլտֆիլմեր
Գուդա (պանիր)

** Գուդա** (с  *Գուդիս կվելի*՝ պարկից պանիր)՝ վրացական պանիր, որը հայտնի է Թուշեթ պատմական շրջանում (Կախեթի վարչական շրջանի հյուսիսում, Ախմետայի շրջանում)։

## Արտադրություն
Գուդա պանիրը պատրաստվում է Թուշեթի լեռնային գյուղերում։ Արտադրման տեխնոլոգիան նման է Իմերեթական պանրի արտադրությանը, սակայն օգտագործվում է ոչխարի կաթ։ Արտադրության գործընթացում հիմնական առանձնահատկությունն այն է, որ պանրի հասունացումը տեղի է ունենում կաշվե տիկում, որտեղից էլ առաջանում է անվանումը. պարկից պանիր (*Գուդա*ն վրացերենից՝ պարկ)։ Տիկը պատրաստում են երիտասարդ ոչխարի կաշվից՝ նախապես սափրելով ամբողջ բուրդը։ Արտադրությունից առաջ կաթը քամվում է խոտաբույսերով (խուլ եղինջ, փետրախոտ) լցված քամիչով, որից հետո նրան ավելացնում են շրդանային մակարդ կաթը մակարդելու համար և մեկ ժամով այծենակաճով ծածկում են տիկը՝ ջերմությունը պահպանելու համար։ Այնուհետև, մակարդած կաթը խառնում են և ծածկում  ևս կես ժամով։ Դրանից հետո թքփում են շիճուկը, իսկ կտրտած կաթնաշոռը տեղափոխում են քաթանե տոպրակի մեջ, պանրային զանգվածից քամում են շիճուկը՝ ձևավորելով պանրի ապագա գլուխը։ Այնուհետև, քաթանե պարկերի մեջ գտնվող պանրի գլուխները դնում են տախտակի վրա և ծածկում ևս երկու ժամ։ Պարկի մանրաթելերի միջից ավելորդ հեղուկը հոսում է, ինչի արդյունքում պանրի զանգվածը դառնում է ավելի չոր։ Երկու ժամ հետո գլուխները հանում են պարկերից, հավասարաչափ աղ ցանում և տեղափոխում պատրաստի տիկերի մեջ։ Ավելորդ օդը հանվում է տիկից, ապա այն երկու օրով կապվում և ծածկվում է թաղիքով։ Աղը հավասարաչափ տարածելու համար, առաջին մի քանի օրվա ընթացքում, օրը երեք անգամ տիկը շրջում են։ Արտադրության վերջին փուլում պանիրը հասունանում է մինչև 60 օր։

## Հետաքրքիր փաստեր
* Գուդա պանիրը ոչխարի բրդի հետ անմիջական շփման արդյունքում ձեռք է բերում յուրահատուկ հոտ։
* Թուշեթի գյուղերի բնակիչները կարծում են, որ իսկական գուդան կարող է ստացվել միայն ոչխարի կաթից, որոնք արածում են ալպյան մարգագետիններում։  Այս գործոնը սահմանափակում է մեծ քանակությամբ գուդա պանրի արտադրության հնարավորությունը, ինչի հաշվին էլ դրա գինը բավականին բարձր է։

## Ծանոթագրություններ

Կատեգորիա:Ոչխարի կաթից պանիրներ
Կատեգորիա:Պանիրներ այբբենական կարգով
Կատեգորիա:Վրացական խոհանոց
Կատեգորիա:Վրացական պանիրներ
Մերի Սթինբյորգեն

**Մերի Նելլ Սթինբյորգեն** (, ), ամերիկացի դերասանուհի, «Օսկարի» և «Ոսկե գլոբուսի» մրցանակակիր «Մելվին և Հովարդ» (1980) ֆիլմում խաղացած դերի համար։

## Գործունություն
1972 թվականին Մերի Սթինբյորգենը տեղափոխվել է Նյու Յորք, այնուհետև սկսել է հանդես գալ թատերական բեմերում։ 1978 թվականին նա առաջին խաղացել է կինոյում, անմիջապես գլխավոր դերով՝ Ջեք Նիկոլսոնի հետ «Ուղևորվելով դեպի հարավ» ֆիլմում և առաջադրվել է «Ոսկե գլոբուս» մրցանակի՝ «Լավագույն դեբյուտի» համար։ Հաջորդ տարի նա նկարահանվել է գիտաֆանտաստիկ «Ճանապարհորդություն ժամանակի մեքենայով» ֆիլմում և իր դերի համար արժանացել է «Սատուրն» մրցանակի «Լավագույն դերասանուհի» անվանակարգում։

Սթինբյորգենը «Օսկար» է ստացել իր գործունեության երրորդ կինոնկարիէ 1980 թվականի «Մելվին և Հովարդ» կատակերգությունում «Երկրորդ պլանի լավագույն դերասանուհի» անվանակարգում։ 1983 թվականին նա խաղացել է «Կրոսս Ճիչ» ֆիլմի գլխավոր դերը, իսկ հետո հանդես է եկել «Ռեգթայմ» և «Սեքսի կատակերգությունը ամառային գիշերը» ֆիլմերում։ Դրանից հետո նա հիմնականում հաջողություններ է ունեցել հեռուստատեսությունում՝ ութսունականների կեսերից սկսած նկարահանվելով տարբեր մինի սերիալներում։

1990 թվականին նկարահանվել է «Հետ դեպի ապագա 3» ֆիլմում, որը եռերգության վերջին ֆիլմն էր։ Դրանից հետո նա խաղացել է 2-րդ պլանի դերեր «Ֆիլադելֆիա» և «Նիքսոն» ֆիլմերում, ինչպես նաև 1996-1997 թվականներին իր սեփական կատակերգական «Թանաք» սերիալի գլխավոր դերն է կատարել, որը փակվել է մեկ եթերաշրջան հետո։ 2003—2005 թվականներին նա հանդես է եկել «Նոր Ժաննա Դ’Արկ» սերիալում երկրորդական դերով։ 2011 թվականին նա փոքրիկ դեր է խաղացել «Սպասուհի» ֆիլմում, իսկ 2012 թվականին նա հայտնվել է «Ստուդիա 30» սերիալի մի քանի էպիզոդներում։ 2014 թվականին հայտարարվել է, որ Սթինբյորգենը միացել է «Նարնջագույնը նոր սևն է» սերիալին և կհայտնվի 3-րդ սեզոնում, որը թողարկվելու էր 2015 թվականին։ 2015 թվականին միացել է «Երկիր մոլորակի վերջին մարդը» սերիալի դերասանական կազմին։

2007 թվականին Սթինբյորգենին ձեռքի փոքրիկ վիրահատություն են արել, դրանից հետո նրա հավաստիացմամբ իր մոտ հայտնվել են երաժշտական ունակություններ։ Նա 12 երգ է գրել և ուղարկել երաժշտական իրավաբանին։ Նա կեղծանուն է օգտագործել, և ի վերջո երգերը նրան բերել են Universal Music-ի հետ պայմանագրի կնքման երգեր գրելու համար։ Հաջորդ տասնամյակում նա շարունակել է զարգացնել իր նոր տաղանդը, և գրել է «Glasgow (No Place Like Home)» երգը, որը հնչում է «Վայրի վարդ» ֆիլմի ավարտին։

## Անձնական կյանք
1980 թվականին Սթինբյորգենը ամուսնացել է դերասան Մալքոլմ Մաքդաուելի հետ, և նրանք երկու երեխա են ունեցել։ 1990 թվականին նրանք բաժանվել են և հինգ տարի անց Սթինբյորգենն ամուսնացել է դերասան Թեդ Դենսոնի հետ։

## Ֆիլմագրություն

## Ծանոթագրություններ

Կատեգորիա:20-րդ դարի ամերիկացի դերասանուհիներ
Կատեգորիա:20-րդ դարի ամերիկացիներ
Կատեգորիա:20-րդ դարի կանայք
Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի ամերիկացիներ
Կատեգորիա:21-րդ դարի կանայք
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի հեռուստատեսային դերասանուհիներ
Կատեգորիա:Հոլիվուդյան փառքի ծառուղի
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոռեժիսորներ
Փոթորիկ (ֆիլմ, 1928)

**«Փոթորիկ»** (), 1928 թվականի ամերիկյան համր ֆիլմ, ռեժիսորներ՝ Սեմ Թեյլոր, Լյուիս Մայլսթոուն և Վիկտոր Տուժանսկի, գլխավոր դերում՝ Ջոն Բերիմոր։

## Սյուժե
Գյուղացի հասարակ զինվորի սիրո պատմություն, ով առաջին համաշխարհային պատերազմի և ռուսական հեղաշրջման ժամանակ իր ջանասիրությամբ հասավ սպայի կոչման և գեներալի արիստոկրատ աղջկան։ Սակայն նրա ճանապարհը բարդ էր, նրան, գտնելով աղջկա սենյակում, ձերբակալում են։ Այնտեղ նա զրկվում է իր կոչումից, սակայն շուտով արդարությունը վերականգնվում է։

## Դերերում
* Ջոն Բերիմոր՝ *սերժանտ Իվան Մարկով*
* Կամիլլա Խորն՝  *Թամարա արքայադուստր*
* Լուիս Վոլհայմ՝ *սերժանտ Բուլբա*
* Բորիս դե Ֆաստ (Բորիս Ֆաստովիչ)՝ *չարչի*
* Ջորջ Ֆոուսետ՝ *գեներալ*
* Ուլլր Հաուպտ` *կապիտան*
* Միխաիլ Սեմյոնովիչ՝ *պահակ*

## Պարգևներ
* 1929-ին՝ նկարիչ-բեմադրողի լավագույն աշխատանքի համար «Օսկար» մրցանակ (Քեմերոն Մենզիս, «Աղավնի» ֆիլմի հետ համատեղ)։

## Ծանոթագրություններ

## Արտաքին հղումներ
* Internet Movie Database
* Լայնամետրաժ ֆիլմերի ցանկ

Կատեգորիա:1928 ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան մելոդրամա ֆիլմեր
Կատեգորիա:Ամերիկյան սև-սպիտակ ֆիլմեր
Կատեգորիա:Անգլերեն ֆիլմեր
Կատեգորիա:Լյուիս Մայլսթոունի ֆիլմեր
Կատեգորիա:Ֆիլմեր այբբենական կարգով
Կատեգորիա:1920-ականների ամերիկյան ֆիլմեր
Կատեգորիա:1920-ականների անգլերեն ֆիլմեր
Գոհար Գասպարյան փողոց (Երևան)

**Գոհար Գասպարյան փողոց**, փողոց Երևանի Կենտրոն վարչական շրջանում։ Անվանվել է հայ օպերային արվեստի մեծագույն վարպետ, քնարակոլորատուրային սոպրանո, ԽՍՀՄ ժողովրդական արտիստուհի, սոցիալիստական աշխատանքի հերոս Գոհար Գասպարյանի պատվին։

## Տվյալներ
Փողոցն սկսվում է Լեոնիդ Ազգալդյան փողոցից (Վերին Անտառային փողոցի 19ա տան մոտից), ձգվում հարավարևելյան ուղղությամբ և ավարտվում Վերին Անտառային փողոցի 122 տան մոտ։ Երկարությունը 610 մետր է։

Փողոցն անվանակոչվել է Երևանի ավագանու 2020 թվականի փետրվարի 11-ի որոշմամբ։

## Տես նաև
* Երևանի փողոցների ցանկ
* Երևանի վարչական բաժանում

## Ծանոթագրություններ

Կատեգորիա:Երևանի փողոցներ
Սթիվեն Ուորբեք

**Սթիվեն Ուորբեք** (Stephen Warbeck, ), անգլիացի կոմպոզիտոր։ «Օսկար» է ստացել «Սիրահարված Շեքսպիրը» ֆիլմի երաժշտության համար։ 1994 թվականին ստացել է «Դրամա դեսկ» մրցանակ՝ «Թատերական ներկայացման լավագույն երաժշտություն» անվանակարգում։

Ծնվել է 1953 թվականի մայիսի 3-ին Սաութհեմփթոնում։ Ընդունվել է Բրիստոլի համալսարան և փորձել է դերասանական կարիերա սկսել։

Գրում է երաժշտություն ֆիլմերի և ներկայացումների համար։

## Մրցանակներ և անվանակարգեր

* 1998 — «Օսկար» «Սիրահարված Շեքսպիրը» ֆիլմի երաժշտության համար
* 1999 — BAFTA մրցանակի անվանակարգ «Սիրահարված Շեքսպիրը» ֆիլմի համար
* 2001 — BAFTA -ի անվանակարգ «Բլի Էլիոտ» ֆիլմի երաժշտության համար
* 1992 — BAFTA TV-ի անվանակարգ «Գլխավոր կասակածյալը» հեռուստասերիալի երաժշտության համար

## Գրախոսություններ և քննադատություն

## Ծանոթագրություններ

Կատեգորիա:1953 ծնունդներ
Կատեգորիա:Ապրող անձինք
Կատեգորիա:Մայիսի 3 ծնունդներ
Կատեգորիա:Անձինք այբբենական կարգով
Կատեգորիա:Երաժիշտներ այբբենական կարգով
Կատեգորիա:Կոմպոզիտորներ այբբենական կարգով
Կատեգորիա:Անգլիացի կոմպոզիտորներ
Կատեգորիա:21-րդ դարի կոմպոզիտորներ
Կատեգորիա:Օսկարակիրներ
Կատեգորիա:Բրիտանացի ռեժիսորներ
Կառլո Ռեգուցոնի

**Կարլո Ռեգուցցոնի** (), իտալացի ֆուտբոլիստ, հարձակվող։

## Մարզական կարիերա
Երկարամյա խաղային կարիերայի ընթացքում հանդես է եկել իտալական երկու ակումբներում՝ «Պրո Պատրիա» և «Բոլոնիա»։ Ընդհանուր առմամբ լիգայում անկացրել է 517 խաղ և խփել 212 գոլ։ Սերիա Ա-ում անցկացրել է 401 խաղ և խփել 155 գոլ։ Դարձել է Բոլոնիայի լավագույն ռմբարկու Սերիա Ա-ում՝ խփելով 141 գոլ։ Եղել է Միտրոլայի Գավաթի ամենաարդյունավետ խաղացողը 1934 թվականին (10 գոլ)։

Իտալիայի ազգային հավաքականում անցկացրել է մեկ պաշտոնական խաղ, ընդդեմ Ռումինիայի հավաքականի 1940 թվականի ապրիլի 14-ին, որտեղ իր թիմը հաղթել է 2։1 հաշվով։

Մահացել է 1996 թվականի դեկտեմբերի 16-ին Բուստո Արսիցիո քաղաքում 89 տարեկանում։

## Ձեռքբերումներ
* Իտալիայի չեմպիոն (4) -

: «Բոլոնիա» - 1935/36, 1936/37, 1938/39, 1940/41

* Միտրոպի Գավաթի դափնեկիր (2)։

: «Բոլոնիա» -1932, 1934

## Ելույթների վիճակագրություն

## Ծանոթագրություններ

## Արտաքին հղումներ
* 
* 
* Профиль игрока на ''enciclopediadelcalcio.it''  
* Профиль игрока на ''footballdatabase.eu'' 

Կատեգորիա:Բոլոնիայի ֆուտբոլիստներ
Կատեգորիա:Իտալացի ֆուտբոլային մարզիչներ
Կատեգորիա:Իտալացի ֆուտբոլիստներ
Կատեգորիա:Իտալիայի հավաքականի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Samsung Galaxy A10

**Samsung Galaxy A10**, Samsung Electronics ընկերության սմարթֆոն, որը ներկայացվել 2019 թվականի փետրվարի 28-ին Հնդկաստանում։ Պատկանում է Samsung Galaxy A շարքին։

## Տեխնիկական տվյալներ
* Կորպուսի նյութ՝ պլաստիկ (Glasstic), Corning Gorilla Glass 3
* Օպերացիոն համակարգ՝ Android 9.0 (Pie) + OneUI 1.x
* SIM՝ երկու nano-SIM
* Էկրան՝ 6,2" անկյունագիծ, թույտվություն՝ 720х1520 կետայնություն, 19:9, ppi 268
* Մշակիչ՝ ութամիջուկ Exynos 7884
* Գրաֆիկա՝ Mali G71
* Օպերատիվ հիշողություն՝ 2 ԳԲ
* Հիշողություն տվյալների պահպանման համար՝ 32 ԳԲ
* Հավելյալ հիշողություն՝ microSD մինչև 512 ԳԲ
* Միացումներ՝ microUSB
* Հիմնական տեսախցիկ՝ 13 ՄՊ, f/1.9, LED բռնկում
* Դիմային տեսախցիկ՝ 8 ՄՊ, f/2.0, ավտոֆոկուս, բոկե
* Ցանցեր՝ 2G/3G/LTE
* Ինտերֆեյսներ՝ Wi-Fi b/g/n, Bluetooth 5.0
* Նավիգացիա՝ GPS, ГЛОНАСС
* Հավելյալ՝ FM-ռադիո, մոտեցման սենսոր, լուսավորության սենսոր, աքելերոմետր, ապաարգելափակում դեմքով
* Մարտկոց՝ 3400 mAh, տեսանյութերի դիտման ռեժիմ՝ մինչև 18 ժամ
* Չափեր՝ 155,6 x 75,6 x 7,9 մմ
* Զանգված՝ 168 գ

## Ծրագրային ապահովում
Galaxy A10 թողարկվում է Android Pie (9.0)-ով OneUI 1.x ֆիրմային թաղանթով։ Ունի Samsung ստանդարտ հավելվածներ։ Սմարթֆոնն աջակցում է Galaxy Fit, Galaxy Watch և Gear բազմաթիվ այլ հավելվածներ։ Բացակայում է մատնահետքի սկաները։ Ունի Smart Lock ֆունկցիա։

## Վաճառք
Հնդկաստանում Galaxy A10 սմարթֆոնը վաճառքի ռեկորդ է սահմանել Galaxy A30 և Galaxy A50 մոդելների հետ միասին։ Վաճառքի մեկնարկից հետո քառասուն օրվա ընթացքում  վաճառվել է 2 մլն սմարթֆոն։

## Ծանոթագրություններ

## Արտաքին հղումներ
* 

Կատեգորիա:Samsung բջջային հեռախոսներ
Աղաբալա Աբդուլլաև

**Աղաբալա Մամեդբակիր օկլի Աբդուլլաև** (, ), ադրբեջանցի խանենդե։

## Կենսագրություն
Աղաբալա Աբդուլլաևը ծնվել է 1910 թվականին Չարալի գյուղում։ 12 տարեկան հասակում նա ընդունվել է Ֆիզուլիի գյուղական երիտասարդական դպրոցի առաջին դասարան։ 1927 թվականին նա հանդիպել է Բյուլ-բյուլին։ Բյուլբուլին դուր եկավ Ագաբալա Աբդուլաևի ձայնը։ Ա.Աբդուլլաևը, ով ներգրավված է ստեղծագործական խմբերի կազմում, սկսել է կատարել էպիզոդիկ դերեր երգչախմբում և ներկայացումներում։

1933 թվականին նա հանդիպել է Սեյիդ Շուշինսկուն։ Սեյիդ Շուշինսկու առաջարկով սկսել է աշխատել որպես ակումբի ղեկավար։ Նա այստեղ աշխատել է մինչև 1937 թվականը։

Աղաբալա Աբդուլլաևը մահացել է 1976 թվականի հոկտեմբերի 10-ին։

## Ստեղծագործություններ
Աղաբալա Աբդուլլաևի երգացանկում հատուկ տեղ են զբաղեցնում «Մահու-հինդի», «Ռաստ», «Սեգախ-Զաբուր», «Արազբարը», «Շուռ», «Ղարաբաղյան շիքյաստե» և այլ մուղամներ։

Աղաբալա Աբդուլլաևը տարբեր դերերն է խաղացել «Կարյագին» ակումբի բեմում։ Առավել հիշարժան դերը Քերամի հայրն է Ասլի և Քյարամ օպերայում։
1933-1937 թվականներին Ա.Աբդուլլաևը խաղացել է Մեջնունի հայրը «Լեյլիում և Մաջնուն»ում, Քյարամի հայրը «Ասլի և Քյարամ»ում, Գարիբը «Աշուղ Գարիբ»ում և Սուլեյմանը «Արշին մալ ալան» օպերայում։

## Ծանոթագրություններ

Կատեգորիա:Ադրբեջանցի երգիչներ
Կատեգորիա:Խանենդե
Բիլի Ուիլյամս

**Բիլի Ուիլյամս** ( ), անգլիացի կինոօպերատոր։ «Գանդի» ֆիլմում լավագույն օպերատորական աշխատանքի համար «Օսկար» մրցանակի դափնեկիր։

## Կենսագրություն
Ծնվել է 1929 թվականի հունիսի 3-ին Անգլիայի Ուելստեմսոու քաղաքում։ Նրա հայրը՝ Բիլի Ուիլյամս ավագը (1895-1966) աշխատել է որպես վավերագրական կինոնկարի օպերատոր։ 14 տարեկանում Բիլին սկսել է օգնել նրան ուսումնական և արդյունաբերական ֆիլմեր ստեղծելու գործում։ Որպես կինոօպերատոր Ուլյամի առաջին աշխատանքը եղել է վավերագրական կարճամետրաժ «Ծննդյան օր» ֆիլմը։ «Սատանա քշողը» (1973 թվական) ֆիլմի օպերատորներից մեկն է եղել։ Առավել հայտնի է ռեժիսոր Ռիչարդ Աթենբորոյի «Գանդի» ֆիլմով։ Այս պատկերում աշխատելու համար Բիլի Ուլյամը և երկրորդ օպերատոր Ռոնի Թեյլորը 1983 թվականին ստացել են «Օսկար» մրցանակ։ 1996 թվականի հունվարին գնացել է թոշակի։

1967 թվականից Բրիտանական կինոօպերատորների միության անդամ է, իսկ ներկայումս՝ պատվավոր անդամ։ 1975-1977 թվականներին եղել է միության նախագահ։

## Ընտրյալ ֆիլմագրություն

## Մրցանակներ և անվանակարգեր
* «Օսկար» մրցանակ լավագույն օպերատորական աշխատանքի համար 
** 1971 թվականին առաջադրվել է «Սիրահարված կանայք» ֆիլմի համար
** 1982 թվականին առաջադրվել է  «Ոսկե լճում» ֆիլմի համար
** 1983 թվականին Ռոնի Թեյլերի հետ «Գանդի» ֆիլմի համար դափնեկիր
* BAFTA մրցանակ լավագույն օպերատորական աշխատանքի համար 
**1970 թվականին առաջադրվել է «Սիրահարված կանայք» և «Կախարդը» ֆիլմերի համար
** 1972 թվականին առաջադրվել է «Կիրակի, անիծյալ կիրակի» ֆիլմի համար
** 1983 թվականին Ռոնի Թեյլերի հետ առաջադրրվել է «Գանդի» ֆիլմի համար
* 2000 թվականին կենսական ձեռքբերումների համար դարձել է  կինոօպերատորական արվեստի «Camerimage» միջազգային փառատոնի դափնեկիր։

## Ծանոթագրություններ

## Արտաքին հղումներ
* В Интернет-энциклопедии кинооператоров 

Կատեգորիա:1929 ծնունդներ
Կատեգորիա:BAFTA մրցանակի դափնեկիրներ
Կատեգորիա:Բրիտանացի դերասաններ
Կատեգորիա:Բրիտանացի կինոօպերատորներ
Կատեգորիա:Հունիսի 3 ծնունդներ
Կատեգորիա:Օսկարակիրներ
Կատեգորիա:Երկարակյացներ